วันก่อนเราถูกสีฟ้าเชิญให้ไปทานอาหารค่า รู้สึกปริ่มและมีความยินดีเป็นอย่างยิ่ง ท่านหลุมดำผู้นี้ได้มาเติมเต็มกระเพาะอันกว้างใหญ่ไพศาสแล้ว โอเย่!!! ตอนเย็นแบบนี้กำลังหาข้าวพอดี อะไรมันจะเพอร์เฟคขนาดนี้ ไม่รอช้าค่ะ เอารถมาจอดแล้วบึ่งเลย รถติดขนาดไหนก็ไม่หวั่น

บรรยากาศร้าน : ร้านของสาขานี้ดูอบอุ่นดีค่ะ ให้ความรู้สึกประมาณว่ามาทานกับครอบครัว แต่มากับเพื่อนก็ถือว่าโอเคนะคะ แต่ว่าถ้าเด็กๆ เราว่าอาจจะไม่เหมาะเท่าไหร่ แต่ถ้าอายุ 20 อัพ เราว่าโอเคเลยค่ะ

อาหารที่ทานวันนี้ถือว่ารสชาติดีงามพระรามเก้ามากๆ ขอร่ายนะคะ น้ำพริกลงเรือ : เด็ดค่ะ รสชาติดีเหมือนเวลาคุณยายทำให้เลย รสเผ็ดเข้มข้นกำลังดี , ลาบเป็ดย่าง : เครื่องถึงค่ะ , เป็ดย่าง : เนื้อแน่น เครื่องหมักถึงค่ะ แต่อาจจะทิ้งไว้นานแล้ว พอเรากินแล้วมันเลยชืดไปหน่อย ถ้าได้ทานตอนร้อนๆ ต้องฟินแน่ๆ , ไก่อบยอดผัก : อันนี้มาตรฐานค่ะ, เนื้อปลาน้ำแดง : เนื้อปลานิ่มทานง่าย เด็กๆ ก็น่าจะชอบเมนูนี้ , แกงเผ็ดเป็ดย่าง : เราชอบที่น้ำซอสเข้มข้นค่ะ ทานคู่กับข้าวสวยร้อน เบอร์เฟคค่ะ , ต้มยำรวมมิตร : ระหว่างมื้อต้องนี่เลยค่ะ ซดร้อนๆ อร่อยค่ะ เครื่องก็เยอะค่ะ แซ่บกำลังใช้ได้ คนไม่ทานเผ็ดก็ทานได้นะคะ ปิดมื้อด้วย "ลอดช่อง" แบบตักไม่อั้น ใช้ได้เลยค่ะ 

เพิ่มเติม : ความดีงามองสาขานี้คือ มีรับจัดเลี้ยงด้วยค่ะ มีหลายแบบมาก
30-40 ท่าน ราคาท่านละ 429 บาท
41-60 ท่าน ราคาท่านละ 399 บาท
61-100 ท่าน ราคาท่านละ 379 บาท
สำหรับนักเรียน 30-100 ท่าน ราคาท่านละ 250 บาท (ต้องนักเรียน นักศึกษาเท่านั้นนะคะ อย่าปลอมตัว อิอิ)
รับจองห้องทุกวันจันทร์ ถึง พฤหัส ตั้งแต่ 8.00 - 22.00 น.
เบอร์ 02-251-5517 , 083-243-4678

เราว่ารสชาติของสีฟ้า ไม่เปลี่ยนไปเลยค่ะ ตั้งแต่ครั้งแรกที่กิน ดังนั้นแล้ว "อย่าลืม สีฟ้า เวลาหิว" นะค้าาา